Lov om krigsdeltagelse i fremmed land

Lov angående forholdsregler for å hindre deltagelse i krig i fremmed landLov 19. mars 1937 nr. 1 angående forholdsregler for å hindre deltagelse i krig i fremmed land (LOV-1937-03-19-1) hos Lovdata var en norsk lov fra 1937 som hadde til formål å hindre en person som var hjemmehørende i Norge fra å delta i krig i andre land.

Loven ble sanksjonert 19. mars 1937 og trådte i kraft umiddelbart. Samtidig ble det gitt en forskrift som forbød noen å verve seg til krigstjeneste i Spania.Norsk lovtidend 1937 1. avdeling side 311

Loven ga hjemmel til å utferdige forbud mot at noen i Norge lot seg verve til fremmed krigstjeneste for et land hvis statsborger han ikke er og ikke har vært i en nærmere fastsatt tid. Den ga også hjemmel til å forby at noen reiser fra Norge til et sådant land for å delta i krig. Den som overtrådte et forbud gitt med hjemmel i loven kunne straffes med bot eller fengsel inntil tre måneder.

Loven ble gitt med bakgrunn i den spanske borgerkrigen,Ot. prp. nr. 10 (1937) Om utferdigelse av en lov angående forholdsregler for å hindre deltagelse i krig i fremmed land. og var ikke i bruk etter det. Den ble opphevet 1. oktober 2015 i forbindelse med at den nye straffeloven av 2005 trådte i kraft.Lov om ikraftsetting av straffeloven 2005 (straffelovens ikraftsettingslov) [LOV-2015-06-19-65] § 2 Det ble ikke ansett å foreligge behov for å videreføre en sovende fullmaktslov.NOU 2002: 4 Ny straffelov Straffelovkommisjonens delutredning VII pkt. 11.4.2.7Ot.prp. nr. 22 (2008–2009) Om lov om endringer i straffeloven 20. mai 2005 nr. 28 (siste delproposisjon – sluttføring av spesiell del og tilpasning av annen lovgivning) pkt. 16.13

 Referanser 

Kategori:Norske lover
Kategori:Norsk strafferett
Kategori:Lover av 1937
Kategori:Krig